पाएं अपने शहर की ताज़ा ख़बरें और फ्री ई-पेपरडाउनलोड करें
मंगलवार दोपहर बाद अमृतसर-पठानकोट हाइवे पर स्थित एक प्लाइवुड फैक्ट्री में भीषण आग लगने से लाखों का सामान राख हो गया। आग लगने की सूचना मिलने पर फायर ब्रिगेड की गाड़ियों ने मौके पर पहुंचकर आग पर काबू पाया। एसडीएम बटाला बलविंदर सिंह व डीएसपी सिटी परविंदर कौर ने मौके पर पहुंचकर स्थिति का जायजा लिया। भीषण आग पर काबू डालने के लिए एसडीएम बटाला बलविंदर सिंह ने अमृतसर व गुरदासपुर से एक एक फायर ब्रिगेड की गाड़ियां मंगवाई। एसडीएम ने बताया कि बटाला से 3 फायर ब्रिगेड गाड़ियां घटना स्थल पर पहुंची है। करीब 3 घंटे की मशक्कत के बाद आग पर काबू पाया गया।
शिकायत के बाद की जाएगी कार्रवाई
फैक्ट्री मालिक ने अभी किसी के खिलाफ भी शिकायत नहीं दी है। शिकायत देने के बाद जो भी तथ्य सामने आएंगे। उसके अधार पर बनती कानूनी कार्रवाई की जाएगी।
-परविंदर कौर, डीएसपी सिटी
फैक्ट्री मालिक बोला- करीब 80 लाख रुपए का हुआ नुकसान
फैक्ट्री के मालिक रमेश वासी बटाला ने बताया कि करीब ढाई बजे उन्हें सूचना मिली थी कि उनकी फैक्ट्री में आग लग गई है। आग कैसे लगी अभी यह बताना मुश्किल है, लेकिन फैक्ट्री के पास के एक खेत में नाड़ को लगी आग लगी हुई थी और हवा भी तेज चल रही थी। उन्होंने बताया कि फायर ब्रिगेड के कर्मियों ने 3 घंटे में आग पर काबू पाया। करीब 80 लाख रुपए के नुकसान का अनुमान है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva kas_Deva hin_Deva hin_Deva zho_Hant eng_Latn